# The Court-Martial of Billy Mitchell

The Court-Martial of Billy Mitchell (Lez-brezel Billy Mitchell e brezhoneg) zo ur film saoznek, sevenet gant ar filmaozour stadunanat a orin aostrian Otto Preminger e 1955.
Pempvet film warn-ugent gant Preminger e oa, deuet e-maez war-lerc'h The Man with the Golden Arm (miz Kerzu 1955) hag a-raok Saint Joan (miz Mae 1957).

## Fichenn deknikel

* Doare : Drama, Istorel
* Skoazellerien-sevener : Jack McEdwards ha Russ Saunders,
* Senario : Emmet Lavery ha Milton Sperling, skoazellet gant Ben Hecht, Dalton Trumbo ha Michael Wilson,
* Kevredad produiñ : United States Pictures,
* Produour : Milton Sperling,
* Kevredad dasparzhañ : Warner Bros. Pictures,
* Rener ar skeudenniñ : Sam Leavitt,
* Ijinour ar son : Stanley Jones,
* Aozer ar sonerezh orin : Dimitri Tiomkin,
* Kinklour : William Kuehl,
* Dilhataer : Howard Shoup,
* Farder : Gordon Bau,
* Frammer : Folmar Blangsted,
* Kenurzhier an efedoù arbennik : H.F. Koenekamp,
* Prantad filmañ : adalek an 18 a viz Mezheven betek dibenn miz Eost 1955,
* Lec'hioù filmañ : Burbank (Kalifornia), Washington D.C. (Stadoù-Unanet Amerika),
* Deiziadoù dont e-maez :
** 1955 : 22 a viz Kerzu (New York), 31 a viz Kerzu (SUA a-bezh),
** 1956 : 30 a viz Mae (Dømt til tavshed, Danmark), 29 a viz Mezheven (Gedoemd te Zwijgen, Izelvroioù), 13 a viz Gouere (Verdammt zum Schweigen, Alamagn), 25 a viz Gouere (Condamné au silence, Bro-C'hall), 12 a viz Gwengolo (Conselho de Guerra, Portugal), 26 a viz Du (En mans myteri, Sveden),
** 1957 : 4 a viz Genver (Yhden miehen kapina, Finland),
* Padelezh : 100'.

## An danvez

Istor gwirion an nijer-arme stadunanat Billy Mitchell (1879-1936) eo a zo kontet er film ha, dreist-holl, red ar prosez a oa bet dalc'het outañ e 1925 dirak ul lez-brezel e Washington D.C.. Kemeret en devoa perzh er Brezel-bed kentañ e Bro-C'hall ha, diwar ar skiant-prenet tapet gantañ eno, difenn a rae ar savboent ma oa pouezus-kenañ sevel ur gwir aerlu dizalc'h diouzh an US Army hag an US Navy. Hep na fiñvje pennoù-bras al lu stadunanat tamm ebet, daoust d'an danevelloù a gase Mitchell dezhe sof-kont. Cheñch penn d'e vazh a reas penn-da-benn da-heul un nebeud gwallzarvoudoù c'hoarvezet da levierien, hini an aerlestr-stur USS Shenandoah (ZR-1) en o zouez e miz Gwengolo 1925 : embann a reas e oa divarrek krenn uhelofiserien ar morlu hag an arme-zouar, ar pezh n'halle ket gouzañv Calvin Coolidge (1872-1933), Prezidant Stadoù-Unanet Amerika e karg d'an ampoent.

## Un nebeud komedianed

* Gary Cooper : ar c'horonal Billy Mitchell,
* Charles Bickford : ar jeneral Jimmy Guthrie,
* Ralph Bellamy : an aotrou kannad Frank R. Reid,
* Rod Steiger : ar major Allan Guillion,
* Elizabeth Montgomery : an itron Margaret Lansdowne,
* Fred Clark : ar c'horonal Sherman Moreland,
* James Daly : al letanant-koronal Herbert A. White,
* Jack Lord : ar c'homandant Zachary Lansdowne,
* Peter Graves : ar c'habiten Bob Elliott,
* Herbert Heyes : ar jeneral John J. Pershing,
* Darren McGavin : ar c'habiten Russ Peters,
* Robert Simon : an amiral Gage,
* Charles Dingle : ar senedour Fullerton,
* Will Wright : an amiral William Sims,
* Dayton Lummis : ar jeneral Douglas MacArthur,
* Ian Wolfe : ar Prezidant Calvin Coolidge,
* Tom McKee : ar c'habiten Eddie Rickenbacker,
* Steve Roberts : ar major Carl Spaatz,
* Robert Brubaker : ar major H.H. Arnold,
* Phil Arnold : Fiorello La Guardia (1882-1947),

## Liammoù diavaez

* The Court-Martial of Billy Mitchell war Internet Movie Database

## Notennoù ha daveennoù

* ↑ E studioioù Warner Bros. Pictures.
* ↑ Berzh bras a raio-hi diwezhatoc'h gant ar stirad skinwel Bewitched (1964-1972).
* ↑ Mont a raio da vaer New York adalek 1934 betek 1945.